Sabinet | Volume 116, Issue 3273
Volume 116, Issue 3273, 2013
Die Kerkblad - Volume 116, Issue 3273, October 2013
Volume 116, Issue 3273, October 2013
Die droewige val : van die redakteur
Source: Die Kerkblad 116 (2013)
In die Dordtse Leerreëls (5:4) hoor ons van die "droewige val van Dawid, Petrus en ander heiliges wat vir ons in die heilige Skrif beskryf is" - Dawid uit die Ou Testament en Petrus uit die Nuwe Testament.
Volhard met dankbaarheid
Author H.T. (Hennie) De Villiers
Source: Die Kerkblad 116, pp 2 –3 (2013)
Met die tema van hier die uitgawe, ons dankbaarheidslewe, konsentreer ons met hierdie oordenking op die saak: Waaroor moet ons so dankbaar wees?
Wat beteken reformatories? : redaksioneel
Source: Die Kerkblad 116, pp 4 –5 (2013)
Oktobermaand is vir die reformatoriese kerke wêreldwyd herdenkingsmaand van die kerkhervorming wat 496 jaar gelede op 31 Oktober 1517 plaasgevind het.
Mag &apos;n preek op die gevoel werk? : hoofartikel
Source: Die Kerkblad 116, pp 6 –7 (2013)
Onlangs is &apos;n erediens oor die radio uitgesaai waartydens die preek vir 70% uit verhaaltjies en wedervaringe van die prediker bestaan het. Die prediker het die dinge wat hy self ervaar het só gewigtig geag dat hy dit aan die gemeente moes vertel as voorbereiding vir hulle godsdienstige lewe.
Die profetiese roeping van die kerk in die publieke sfeer : brandpunt
Author F.W. (Fritz) De Wet
Source: Die Kerkblad 116, pp 8 –9 (2013)
Bykans 20 jaar het al verloop ná die aanvang van die nuwe politieke bedeling in Suid-Afrika. Dit is &apos;n vraag of kerke vanuit die reformatoriese tradisie die volle implikasies van hierdie oorgang en die kompleksiteite wat dit meegebring het, al verwerk het. In die vorige politieke bedeling het ons kerklike stem tot &apos;n groot mate &apos;n invloed uitgeoefen op die manier waarop die samelewing ingerig is. In die huidige bedeling word ons stem as net maar een stem onder baie ander stemme gereken.
Die wet as reël van ons dankbaarheidslewe : fokusartikel
Author H.G. (Garrie) Schutte
Source: Die Kerkblad 116, pp 10 –11 (2013)
Van kleins af leer ons om dankie te sê. Dit is net goeie maniere. So wys ons ook dat ons waardeer wat ander vir ons doen. Ons sien dit raak. Dit help ons. Daarom wil ons wys dat dit vir ons iets besonders beteken. Dit kom uit in ons woorde, houding en dade.
Die gebed as vernaamste deel van ons dankbaarheidslewe : fokusartikel
Author J.H. (Johan) Jordaan
Source: Die Kerkblad 116, pp 12 –13 (2013)
"Praat met my!" Dit sê &apos;n vrou soms vir haar man. Ook &apos;n ouer vir &apos;n tiener. In enige verhouding is kommunikasie onontbeerlik. Die Here God het Hom permanent in &apos;n verhouding aan ons verbind (kyk na Gen. 17:7; Deut. 4:31; Jer. 31:31-34). Ook in ons verhouding met Hom is kommunikasie onontbeerlik. Deur sy Woord praat Hy met ons. Hy eis dat ons ook met Hom moet praat - dat ons moet bid.
Goeie werke as inhoud van ons dankbaarheidslewe : fokusartikel
Author S.J. (Stephan) Briel
Source: Die Kerkblad 116, pp 14 –15 (2013)
In die Heidelbergse Kategismus, Sondag 32 word die volgende vraag gevra: "Waarom moet ons nog goeie werke doen, terwyl ons tog sonder enige verdienste van ons kant alleen uit genade deur Christus uit ons ellende verlos is?" Uit Antwoord 86 is dit dan duidelik dat die betekenis van goeie werke is:
om ons dankbaarheid te toon;
om sekerheid van die geloof te verkry;
om ons naaste vir Christus te wen.
Die amp van die gelowige as deel van ons dankbaarheidslewe : fokusartikel
Author C.J. (Johan) Van Heyningen
Source: Die Kerkblad 116, pp 16 –17 (2013)
Die onderwerp klink dalk so akademies, asof ons nie oor &apos;n koppie koffie daaroor kan gesels nie. Maar as ons sou, wat beteken dit? Jy het span gekry! Wanneer jy vir die eerste span gekies word, dan gaan jy alles gee om te speel soos &apos;n eerstespanspeler behoort... Die vraag is of jy besef jy hét span gekry?
Erediensbywoning is noodsaaklik vir ons dankbaarheidslewe : fokusartikel
Author P. (Pieter) Van Wyk
Source: Die Kerkblad 116, pp 18 –19 (2013)
Ons sit vandag in Suid-Afrika met &apos;n vreemde verskynsel wat die geloofslewe van Christene betref. Dit is algemene dat, volgens statistiek, die meeste mense hulle geloof as Christelik aandui. Dan verwag mens tog dat veral op Sondae die kerke vol moet wees! Die teenoorgestelde gebeur egter.
Kerklike bydraes as offer uit dankbaarheid : fokusartikel
Author D.J.A. (Danie) Booyens
&apos;n Vies kêrel dreig nou die dag: "Vat aan &apos;n man se beursie en jy vat gevaarlik!" In hierdie tyd van werkloosheid, rasionalisasie, inflasie en gepaardgaande prysverhogings van brand stof en ander lewensmiddele, kan die versoeking groot wees om ook ons kerklike bydraes as net nog &apos;n uitgawe te sien. Tog gee die Here hieroor in sy Woord duidelike en belangrike riglyne waarna ons gehoorsaam moet luister.
Aspekte van die erediens of liturgie (5) - saambid in die erediens : besinning
Source: Die Kerkblad 116, pp 22 –24 (2013)
Is dit waar dat die gebed in die erediens in &apos;n krisis is? Daar is moontlik &apos;n paar redes hiervoor: die taalgebruik van die voorganger, die worsteling van die erediensdeelnemer om saam te kan bid, of die voort preek van die preek in die gebed?
Ds. GHJ (Gerrit) Kruger - 17 Junie 1923-25 Junie 2013 : in dankbare herinnering
Op 25 Junie het die Here ds. Gerrit Kruger op die geseënde ouderdom van 90 jaar weggeneem. Sy oudste broer, br. Barny Kruger, het jare gelede onthul dat, toe sy moeder hom verwag het, sy vader (ds. Gert Kruger [Barkley-Oos en later Parys]) tot die Here gebid en gevra het dat die ongebore kind &apos;n seuntjie moet wees, dat hy predikant moes word en dat sy eerste gemeente Barkley-Oos moes wees. Die Here het nie net die gebed verhoor en alles beskik soos gevra is nie, maar in die persoon van ds. Gerrit Kruger het Hy baie meer gegee.
Kerkhernuwing - omkeerstrategie 2012 (3) : diskussie-artikel
Author Piet Venter
Source: Die Kerkblad 116, pp 25 –26 (2013)
Ons het in die vorige artikel gesien dat die basiese Skrif beginsels agter die besluit tot die Omkeerstrategie 2012 reeds deur ons kerke met die Sinodes van 1994 en 1997 vas gelê was. Die wortels daarvan lê dus reeds 19 jaar terug, en tog het dit in 2012 met soveel en toesiasmeen oortuiging weer op ons tafel beland.
Algemene Sinode 2015 - &apos;n noodsaaklike kopskuif? (2) : diskussie-artikel
Author C.A. (Carel) Jansen
Nou kom die belemmerings aan die beurt. Van hierdie belemmerings kan ons vooraf nie altyd raaksien nie, maar wel hulle gevolge. Hulle rig gewoonlik nie ingrypende skade aan nie, maar net genoeg om jou te frustreer en, as jy niks daaraan doen nie, word dit &apos;n groot probleem. Belemmerings word ons uitdagings.
Die Messiaanse moederskap van Tamar... die dogter van &apos;n vreemde god : gedagtes gerig op Kersfees
Author C.N. (Nico) Van der Merwe
Matteus se Kersevangelie begin met &apos;n dor geslags register. Dit word nog erger as jy die stamboom van Jesus Christus sien, en teen die gebruik in staan daar ook die name van vyf vroue: Tamar, Ragab, Rut, Batseba en Maria. Tamar was &apos;n verleidster. Ragab was &apos;n prostituut. Rut &apos;n heidin. Batseba &apos;n owerspeelster. Maria &apos;n maagd. Onthou, dit is God wat hierdie name laat inskrywe.
Geloofsbande met Mosambiek : van oraloor
Source: Die Kerkblad 116, pp 29 –31 (2013)
Die tragiese gebeure in 2011 in Mosambiek, toe &apos;n groep sendingwerkers na &apos;n uitreik wat deur Strand-gemeente gereël is, in &apos;n grusame ongeluk betrokke was waar twee mense gesterf en twee ernstig beseer is, het skokgolwe deur die Gereformeerde Kerke in Suid Afrika gestuur. Die vraag waarmee ons daar op die ongelukstoneel en in die maande daarna geworstel het, was "Waarom Here, waarom laat U toe dat dit gebeur? Ons was tog immers besig met U werk".
&apos;n Fees van &apos;n Dorslandfees! : van oraloor
Author W.C. (Callie) Opperman
Source: Die Kerkblad 116, pp 32 –33 (2013)
Praat jy van die Dorslandtrekkers, gaan die gedagtes terug na die groep Afrikaners wat in die laat 1800&apos;s van Wes-Transvaal weggetrek het, baie swaar gekry het weens waterskaarste in Betsjoeanaland (vandag Botswana) en malaria. Hulle het &apos;n kort tyd in Suidwes-Afrika gewoon, maar later na Angola verhuis. Na 50 jaar het hulle weens bedreiging van hulle taal, asook die gereformeerde godsdiens en weiering tot grondeienaarskap in Angola, onderhandel om na Suidwes te verhuis. Die SA regering, wat die gebied beheer het, het toestemming gegee. In 1928-29 het ±1900 mense gepak en getrek. Plase en diere is met lenings gekoop, wat binne vyf jaar aan die regering terugbetaal is. Daar is veral in Outjo, Gobabis en Aranos-omgewing gaan woon.
Argiefnuus : van oraloor
Carmie Huisman en ek was in Augustus in Kimberley vir &apos;n werkswinkel. Die werkswinkel het oor argivale en rekordbestuur-beginsels gehandel. Die werkswinkel is in die Gowies-gebou aangebied, by die oop myn-museum. Dit word deur die Africana Biblioteek Trust gereël en is deur mev. Marlene Burger aangebied, wat lank by UNISA werksaam was.
Museumnuus : van oraloor
Die Oos-Afrika Geldeenheid Raad (EACB of East African Currency Board) is in Desember 1919 na die Eerste Wêreldoorlog gestig. Die regulasies is gestipuleer dat dit saamgestel is om geldeenheid in Brits-Oos-Afrika te voorsien en te kontroleer. Oorspronklik het die EACB vanaf die vasteland Tanzania (toe Tanganyika), Kenia en Uganda gewerk. Zanzibar het die geldeenheid in 1936 aangeneem. Die algemene monitêre sisteem is ook in Brits-Somaliland en die Aden Protektoraat na die volg van Indië se afhanklikheid (1947) gebruik. Dié geldeenheid was spesifiek in ruil vir ponde sterling uitgereik.